รับมอบข้าวสารจากกลุ่มบริษัทเด็นโซ่ประเทศไทย ช่วยเหลือแรงงานสู้ภัยโควิด-19
นายสุชาติ ชมกลิ่น รัฐมนตรีว่าการกระทรวงแรงงาน รับมอบข้าวสารจำนวน 2,000 ถุง ขนาดถุงละ 5 กิโลกรัม รวมทั้งสิ้น 10,000 กิโลกรัม จากนายอำพล หอมปลื้ม ผู้อำนวยการใหญ่สายงานบริหาร กลุ่มบริษัทเด็นโซ่ประเทศไทย ณ ห้องจัตุมงคล ชั้น 6 อาคารกระทรวงแรงงาน โดยรัฐมนตรีว่าการกระทรวงแรงงาน กล่าวขอขอบคุณภาคเอกชน อย่างกลุ่มบริษัทเด็นโซ่ประเทศไทย ที่ร่วมแรงร่วมใจกับภาครัฐ สนับสนุนข้าวสารเพื่อให้กระทรวงแรงงานนำไปส่งต่อช่วยเหลือพี่น้องแรงงานที่ได้รับผลกระทบจากโควิด-19 เป็นการช่วยแบ่งเบาภาระและเป็นการสร้างขวัญกำลังใจในการต่อสู้กับการแพร่ระบาดของโควิด-19 ให้ก้าวข้ามสถานการณ์นี้ไปด้วยกัน